Diari Oficial de la Generalitat Valenciana


Sumari del DOGV 8102, del 09-08-2017 (2017/7329)

RESOLUCIÓ de 2 d'agost de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8102

Data del DOGV
:   09-08-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/7329


Data del document
:   02-08-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 d'agost de 2017, de la Conselleria de Justícia, Administració Pública, Reformes Democràtiques i Llibertats Públiques, per la qual es concedeixen i es dóna publicitat a les subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana. [2017/7329]  
Mitjançant l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOCV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En l'ordre esmentada es regulen tres línies d'ajudes, l'assenyalada com a línia 2 correspon a ajudes destinades a subvencionar projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana.  
Per mitjà de la Resolució de 23 de març de 2017, la Conselleria de Justícia, Administració Pública, Reformes Democràtiques i Llibertats Públiques, va convocar, per a l'any 2017, subvencions per a la realització de projectes i iniciatives en matèria de recuperació de la memòria històrica, a fi de la promoció de la convivència democràtica, desenvolupades per ajuntaments i mancomunitats de la Comunitat Valenciana. (DOGV 8015, 05.04.2017).  
Vistes les sol·licituds presentades a l'empara de l'esmentada resolució, i vist que la Comissió de valoració, en la seua reunió de data 4 de juliol de 2017, ha aprovat l'informe en què es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Vist l'informe de l'òrgan instructor de data 21 de juliol de 2017 pel qual s'informa que els ajuntaments i mancomunitats beneficiàries de les referides subvencions compleixen tots els requisits per a accedir a les ajudes establides en la convocatòria.  
Per tot això, en compliment d'allò que s'ha preceptuat en els articles 6 i 9 de l'esmentada Ordre 21/2016, de 19 de juliol, així com en el punt huité de la part dispositiva de la Resolució de 23 de març de 2017, i de conformitat amb el que preveu el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, i en l'article 160.4 de la Llei 1/2015, de 6 de febrer, resolc:  
  
Primer  
Concedir una subvenció als projectes dels ajuntaments i mancomunitats que se citen en l'annex I de la present resolució per un import global de 238.974,27 - (dos-cents trenta-huit mil nou-cents setanta-quatre euros amb vint-i-set cèntims), a càrrec del capítol IV, línia de subvenció S7922000 del programa 99.35.41.037.87, de la Direcció General de Reformes Democràtiques i Accés a la Justícia, del pressupost de la Generalitat per a 2017.  
En l'annex esmentat es detalla l'import assignat a cada un dels projectes dels ajuntaments i mancomunitats que han superat els 10 punts, atenent a l'orde de puntuació i fins a l'esgotament dels fons establits en la convocatòria.  
  
Segon  
En l'annex II figuren aquells ajuntaments que queden exclosos, amb indicació de les causes d'exclusió de les sol·licituds.  
  
Tercer  
1. En l'annex III figuren aquells ajuntaments els projectes dels quals han superat els 10 punts i que no han obtingut subvenció per haver-se esgotat els fons establits en la convocatòria.  
2. Quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a l'entitat sol·licitant següent per ordre de puntuació. En el cas d'aquelles sol·licituds que hagen obtingut una mateixa puntuació, es tindrà en compte el criteri d'ordre de registre d'entrada, i serà primer aquella sol·licitud presentada en data més recent, en relació amb les que han tingut entrada en una data posterior.  
  
  
Quart  
En l'annex IV se n'adona d'aquells sol·licitants que després d'haver sigut requerits per a esmenar la seua sol·licitud, tal com establix l'article 68 de la Llei 39/2015, d'1 d'octubre, de procediment administratiu comú, no han esmenat degudament, per la qual cosa li'ls té per desistits de la seua petició.  
  
Cinqué  
1. La justificació de les subvencions per part dels ajuntaments i mancomunitats beneficiàries es realitzarà d'acord amb el que estableix l'article 14 de les bases reguladores.  
2. La presentació de la justificació es farà de manera telemàtica en els termes que preveu el punt quart de la Resolució de 23 de març de 2017. Els justificants hauran de correspondre's amb la quantitat concedida en la resolució de subvenció.  
3. Es reduirà proporcionalment la subvenció en cas que la justificació de les despeses realitzades no abaste la quantia atorgada així com quan havent-se subvencionat una part del cost total de l'activitat, no es justifique l'import total de la despesa que suposa l'exercici de l'activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència a l'interessat.  
  
Sisé  
1. El pagament de les subvencions es realitzarà en pagament únic, després de la justificació de la despesa realitzada, per mitjà de la transferència bancària al compte designat per la universitat beneficiària en la seua sol·licitud.  
2. El termini màxim per a la presentació de la justificació de la subvenció finalitzarà el 14 de novembre de 2017.  
  
Seté  
Els ajuntaments i mancomunitats beneficiàries quedaran sotmeses a les actuacions de control i supervisió contingudes en l'article 13 de les bases reguladores.  
  
Contra aquesta resolució, que posa fi a la via administrativa, pot interposar-se un recurs potestatiu de reposició davant del mateix òrgan que l'ha dictat, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú, sense perjuí que puguen interposar qualsevol altre que estimen pertinent.  
  
València, 2 d'agost de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.